CELEX: 32013R1212
Language: el
Date: 2013-11-26 00:00:00
Title: Εκτελεστικός κανονισμός (ΕΕ) αριθ. 1212/2013 της Επιτροπής, της 26ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

28.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/30
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1212/2013 ΤΗΣ ΕΠΙΤΡΟΠΉΣ
   της 26ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Προκειμένου να εξασφαλισθεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι οι δεσμευτικές δασμολογικές πληροφορίες που εκδόθηκαν για τα εμπορεύματα τα οποία αφορά ο παρών κανονισμός και οι οποίες δεν είναι σύμφωνες με τον παρόντα κανονισμό θα συνεχίσουν, για ορισμένο χρονικό διάστημα, να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Το εν λόγω χρονικό διάστημα να οριστεί στους τρεις μήνες.
            
         
               (5)
            
            
               Η επιτροπή τελωνειακού κώδικα δεν εξέδωσε γνώμη σχετικά με το σημείο 1 του παραρτήματος του παρόντος κανονισμού εντός της προθεσμίας που όρισε ο πρόεδρός της· τα μέτρα που προβλέπονται στο σημείο 2 του παραρτήματος του παρόντος κανονισμού είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν συμφωνούν με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, για χρονικό διάστημα τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Νοεμβρίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Όργανο μέτρησης καρδιακού παλμού αποτελούμενο από:
                              
                                          —
                                       
                                       
                                          αισθητήρα καρδιακού παλμού και ασύρματο πομπό, ενσωματωμένο σε θωρακικό ιμάντα,
                                       
                                    
                                          —
                                       
                                       
                                          συσκευή παρακολούθησης καρδιακού ρυθμού με ενσωματωμένα ασύρματο δέκτη και ρολόι, με πλήκτρα χειρισμού και οπτικοηλεκτρονική οθόνη, που μπορεί να φορεθεί στον καρπό,
                                       
                                    
                                          —
                                       
                                       
                                          βραχιόλι στερέωσης της συσκευής παρακολούθησης καρδιακού ρυθμού στο τιμόνι του ποδηλάτου.
                                       
                                    Οι καρδιακοί παλμοί καταγράφονται από τον αισθητήρα και τα αντίστοιχα δεδομένα διαβιβάζονται ασύρματα στη συσκευή παρακολούθησης, η οποία υπολογίζει τον καρδιακό ρυθμό (πραγματικό, μέγιστο ή μέσο) και εμφανίζει το αποτέλεσμα στην οθόνη.
                              Το όργανο λειτουργεί επίσης ως ρολόι και ως χρονόμετρο.
                              
                                  (1) Βλέπε εικόνα 1.
                           
                        
               
                  9031 80 38
               
               
                  Η κατάταξη διέπεται από τους γενικούς κανόνες 1, 3 στοιχείο β) και 6 για την ερμηνεία της Συνδυασμένης Ονοματολογίας, τη σημείωση 3 του κεφαλαίου 90 και το κείμενο των κωδικών ΣΟ 9031, 9031 80 και 9031 80 38.
                  O αισθητήρας καρδιακού παλμού και η συσκευή παρακολούθησης καρδιακού ρυθμού έχουν σκοπό να συμβάλουν από κοινού σε μια επακριβώς καθορισμένη λειτουργία υπό την έννοια της σημείωσης 3 του κεφαλαίου 90 σε συνδυασμό με τη σημείωση 4 του τμήματος XVI, δεδομένου ότι ο αισθητήρας καταγράφει τον καρδιακό παλμό και αποστέλλει τα σήματα στη συσκευή παρακολούθησης για επεξεργασία και απεικόνιση.
                  Το όργανο είναι ένα σύνθετο προϊόν αποτελούμενο από κατασκευαστικά στοιχεία που κατατάσσονται στο κεφάλαιο 90 (συσκευές μέτρησης ή ελέγχου) και στο κεφάλαιο 91 (ωρολογοποιία). Κατ’ εφαρμογή του κανόνα 3 στοιχείο β) πρέπει να καταταχθεί ωσάν να απαρτιζόταν μόνο από το κατασκευαστικό στοιχείο το οποίο προσδίδει στο όργανο τον ουσιώδη χαρακτήρα του.
                  Λόγω των αντικειμενικών χαρακτηριστικών του οργάνου, δηλαδή επειδή υπερτερούν τα κατασκευαστικά στοιχεία που διασφαλίζουν τις λειτουργίες μέτρησης και παρακολούθησης του καρδιακού παλμού, τα κατασκευαστικά στοιχεία μέτρησης είναι αυτά που προσδίδουν στο όργανο τον ουσιώδη χαρακτήρα του. Η λειτουργία του οργάνου ως ρολογιού είναι επικουρική σε σχέση με τη λειτουργία του ως συσκευής μέτρησης, διότι η συσκευή διενέργειας μετρήσεων με βάση τον χρόνο (καρδιακοί παλμοί ανά λεπτό) λαμβάνει υπόψη τις ενδείξεις του ρολογιού για τον προσδιορισμό των χρονικών συγκρίσεων κατά την διενέργεια της μέτρησης. Κατά συνέπεια, αποκλείεται η κατάταξη στην κλάση 9102 ως ρολόι.
                  Επίσης, αποκλείεται η κατάταξη στην κλάση 9018 ως όργανο ή συσκευή ιατρικής, επειδή η συσκευή δεν χρησιμοποιείται γενικώς κατά την επαγγελματική άσκηση της ιατρικής (βλέπε επίσης την πρώτη παράγραφο των επεξηγηματικών σημειώσεων του Εναρμονισμένου Συστήματος (ΕΣΕΣ) στην κλάση 9018).
                  Η διενέργεια μέτρησης σε σχέση με τον παράγοντα χρόνο (προσδιορισμός του καρδιακού ρυθμού ή του καρδιακού παλμού ανά λεπτό) δεν ισοδυναμεί με υπολογισμό του συνολικού αριθμού μονάδων κάθε είδους (βλ. επίσης τις ΕΣΕΣ της κλάσης 9029, στοιχείο Α)). Κατά συνέπεια, αποκλείεται η κατάταξη στη διάκριση 9029 10 00«Μετρητές στροφών ή παραγωγής, ταξίμετρα, μετρητές της απόστασης που έχει διανυθεί, βηματόμετρα και παρόμοιοι μετρητές».
                  Ο προσδιορισμός του καρδιακού ρυθμού (καρδιακοί παλμοί ανά λεπτό) δεν αποτελεί προσδιορισμό του αριθμού των στροφών ή της γραμμικής ταχύτητας (βλέπε επίσης τις ΕΣΕΣ της κλάσης 9029, στοιχείο Β)). Κατά συνέπεια, αποκλείεται επίσης η κατάταξη στη διάκριση 9029 20«Συσκευές ένδειξης της ταχύτητας και ταχύμετρα».
                  Ως εκ τούτου, το όργανο πρέπει να καταταγεί στον κωδικό ΣΟ 9031 80 38«Άλλα ηλεκτρονικά όργανα, συσκευές και μηχανήματα μέτρησης ή ελέγχου» που δεν κατονομάζονται ούτε περιλαμβάνονται αλλού στο κεφάλαιο 90.
               
            
                  
                              2.
                           
                           
                              Αισθητήρας καρδιακού παλμού και ασύρματος πομπός, ενσωματωμένα σε θωρακικό ιμάντα που μπορεί να φορεθεί γύρω από το στήθος για την ανίχνευση του καρδιακού παλμού.
                              Το προϊόν καταγράφει τους καρδιακούς παλμούς και διαβιβάζει ασύρματα τα αντίστοιχα δεδομένα σε συσκευή παρακολούθησης του καρδιακού ρυθμού που δεν περιλαμβάνεται στην παρουσίαση.
                              
                                  (1) Βλέπε εικόνα 2.
                           
                        
               
                  9031 90 85
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 2 στοιχείο β) του κεφαλαίου 90, καθώς και από το κείμενο των κωδικών ΣΟ 9031, 9031 90 και 9031 90 85.
                  Το προϊόν είναι κατάλληλο για χρήση αποκλειστικά ή κυρίως με όργανο μέτρησης καρδιακού παλμού της κλάσης 9031. Αποτελεί ουσιώδες κατασκευαστικό στοιχείο για τη λειτουργία του οργάνου μέτρησης καρδιακού παλμού, δεδομένου ότι το τελευταίο δεν μπορεί να λειτουργήσει χωρίς αυτό.
                  Επομένως, το προϊόν πρέπει να καταταχθεί στον κωδικό ΣΟ 9031 90 85«Άλλα μέρη οργάνων, συσκευών και μηχανημάτων μέτρησης ή ελέγχου» που δεν κατονομάζονται ούτε περιλαμβάνονται αλλού στο κεφάλαιο 90.
               
            
         
      
                  
                     
               
               
                  
                     
               
            
         (1)  Οι εικόνες έχουν αποκλειστικά ενημερωτικό σκοπό.